

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

KLASA: 351-01/17-01/5

URBROJ: 2198/21-2-17-12

Starigrad Paklenica, 22. rujna 2017. godine

Na temelju članka 64. Zakona o zaštiti okoliša (“NN” 80/13, 153/13 i 78/15), članka 31. Uredbe o strateškoj procjeni utjecaja plana i programa na okoliš (“NN” br. 03/17) i članka 46. Statuta Općine Starigrad (“Službeni glasnik Zadarske županije” br. 4/13, 7/13 i 11/13) nakon provedenog postupka Ocjene o potrebi strateške procjene utjecaja na okoliš, Općinski načelnik Općine Starigrad donosi

**O D L U K U**

**kojom se utvrđuje da nije potrebno provesti stratešku procjenu utjecaja na okoliš za Izmjene i dopune Prostornog plana uređenja Općine Starigrad**

**I.**

Općinski načelnik Općine Starigrad je dana 6. lipnja 2017. donio je Odluku o započinjanju postupka ocjene o potrebi strateške procjene utjecaja na okoliš za Izmjene i dopune Prostornog plana uređenja Općine Starigrad, KLASA: 351-01/17-01/5, URBROJ: 2198/21-2-17-01, prema kojoj je Jedinstveni upravni odjel Općine Starigrad proveo postupak Ocjene o potrebi strateške procjene utjecaja na okoliš za Izmjene i dopune Prostornog plana uređenja Općine Starigrad (u daljnjem tekstu: Izmjene i dopune Plana).

**II.**

Razlozi za izmjene i dopune Plana:

1. dopuna uvjeta za građenje u građevinskom području naselja i u izdvojenim građevinskim područjima izvan naselja radi jednostavnije i kvalitetnije provedbe Plana,
2. dopuna uvjeta za smještaj osnovnih, pomoćnih i infrastrukturnih građevina na građevnoj čestice (udaljenosti od međa i sl.),
3. dopuna uvjeta za građenje i uređenje zemljišta izvan građevinskih područja naselja i izdvojena građevinska područja izvan naselja,
4. dopuna uvjeta za planiranje gospodarskih građevina u naselju,
5. dopuna uvjeta za smještaj prometa u mirovanju,
6. utvrđivanje uvjeta za proizvodnju električne energije iz obnovljivih izvora,
7. promjena lokacije pročišćivača,
8. određivanje zone za proširenje groblja u Selinama,
9. utvrđivanje uvjeta za planiranje reciklažnog dvorišta,
10. mogućnost preraspodijele manjih dijelova građevinskih područja (ispravak granica građevinskih područja)
11. usklađenje postojećeg Plana sa *zakonom o prostornom uređenju* (NN 153/13) u smislu članka. 201. istog. Zakon nalaže obvezu određivanja neuređenih dijelova građevinskih područja za koje je obvezna izrada urbanističkog plana uređenja i izgrađene dijelove tih područja planirane za urbanu preobrazbu,
12. usklađenje Plana s izmjenama i dopunama Prostornog plana Zadarske županije objavljen u "Službenom glasniku Zadarske županije (br. 2/01 i izmjene i dopune istog, br. 6/04, 2/05, 17/06, 25/09, 15/14).

**III.**

U cilju utvrđivanja vjerojatno značajnog utjecaja na okoliš, Jedinstveni upravni odjel Općine Starigrad zatražio je mišljenja tijela i/ili osoba određenih posebnim propisima navedenih u Prilogu I. ove Odluke. U tablici koja slijedi navedena su sva mišljenja i očitovanja koja su zaprimljena.

|  |  |  |
| --- | --- | --- |
| **Javnopravno tijelo** | **Klasa/ Urbroj/ datum** | **Mišljenje/očitovanje** |
| **Zadarska županija**  **Upravni odjel za prostorno uređenje zaštitu okoliša i komunalne poslove**  **B. Petranovića 8**  **23000 Zadar** | **KLASA:351-04/17-01/28**  **URBROJ: 2198/1-07/2-17-5**  **12. lipnja 2017.** | **Nema vjerojatno značajan utjecaj na okoliš i nije potrebno provesti postupak strateške procjene utjecaja na okoliš.** |
| **Hrvatske šume d.o.o.**  **Uprava šuma podružnica Split**  **Kralja Zvonimira 35, 21000 Split** | **Ur.broj: ST-06-09-AK-4559/31**  **21. lipnja 2017.** | **Nije potrebno provesti postupak strateške procjene utjecaja na okoliš** |
| **Ministarstvo culture, Uprava za zaštitu kulturne baštine, Konzervatorski odjel u Zadru**  **Ilije Smiljanića 3**  **23000 Zadar** | **KLASA: 612-08/09-10/0774**  **URBROJ: 532-04-02-13/2-17-8**  **29. lipnja 2017.** | **Nije potrebna provedba postupka strateške procjene utjecaja na okoliš.** |
| **Hrvatske vode**  **VGO za slivove južnog jadrana**  **Vukovarska 35**  **31000 Split** | **KLASA: 351-03/17-01/0000345**  **URBROJ: 374-24-9-17-2**  **28. LIPNJA 2017.** | **Nije potrebno provesti stratešku procjenu utjecaja na okoliš.** |
| **Županijska lučka uprava Zadar**  **Liburnska obala 6**  **23000 Zadar** | **KLASA: 342-21/17-01/391**  **URBROJ: 2198-1-87-17-4**  **6. srpnja 2017.** | **Nema posebnih uvjeta.** |
| **Vodovod d.o.o.**  **Špire Brusine 17**  **23000 Zadar** | **Broj: 775/1/2017-MK**  **10. srpnja 2017.** | **Nema potrebe za strateškom procjenom utjecaja na okoliš** |
| **JU Nacionalni park Paklenica**  **Dr. Franje Tuđmana 14a**  **23244 Starigrad Paklenica** | **KLASA: 350-02/17-20/02**  **URBROJ: 2198-1-90-02/01-17-2**  **12. srpnja 2017.** | **Nije potrebno provesti postupak strateške procjene utjecaja na okoliš.** |
| Ministarstvo zaštite okoliša i energetike  Radnička cesta 80, 10000 Zagreb | **KLASA: 612-07/17-58/196**  **URBROJ: 517-07-2-1-1-17-2**  **28. srpnja 2017.** | **Ne treba provesti postupak strateške procjene utjecaja na okoliš vezano uz područje zaštite i očuvanja prirode (bioraznolikost, zaštićena područja)**  **Planirane Izmjene i dopune PPUO Starigrad prihvatljive su za ekološku mrežu** |

**IV.**

Temeljem navedenih mišljenja i očitovanja, konstatira se sljedeće:

-       u tablici iz prethodne točke vidljivo je da su sva javnopravna tijela koja su se javila, (uključujući i Ministarstvo zaštite okoliša i energetike), dala mišljenje da nije potrebno provesti postupak strateške procjene,

-       potencijalni štetni utjecaji planiranih Izmjena i dopuna Plana na sastavnice okoliša su isti ili vrlo slični kao i za postojeći Plan te vjerojatno neće imati nepovoljan utjecaj na okoliš i područje zaštite i očuvanja prirode (bioraznolikost)

-    s obzirom na razloge predmetnih izmjena i dopuna PPUO Starigrad može se isključiti značajan utjecaj predmetnih izmjena i dopuna Plana na ciljeve očuvanja i cjelovitost područja ekološke mreže

-       planirane Izmjene i dopune Plana će omogućiti realizaciju planiranih sadržaja te time doprinijeti razvoju gospodarstva, a bez značajnijeg narušavanja standarda kakvoće okoliša i bez značajnijeg kumulativnog utjecaja na prirodu,

-       primjenom mjera zaštite okoliša koje će se propisati Planom osigurat će se potrebna kvaliteta zaštite okoliša,

Iz svega navedenog u ovoj točki, zaključeno je da Izmjene i dopune Plana neće imati vjerojatno značajan utjecaj na okoliš te se utvrđuje se da nije potrebno provesti stratešku procjenu utjecaja na okoliš za Izmjene i dopune PPUO Starigrad.

**V.**

Jedinstveni Upravni odjel Općine Starigrad je o ovoj Odluci dužan informirati javnost sukladno Odredbama Zakona o zaštiti okoliša („Narodne novine“, broj 80/13, 153/13 i 78/15) i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08) kojima se uređuje informiranje javnosti u pitanjima zaštite okoliša.

**VI.**

Ova Odluka stupa na snagu danom donošenja.

Općinski načelnik

Krste Ramić, dipl. oec.

Prilog I.

* Popis tijela i/li osoba određenih posebnim propisima od kojih je traženo mišljenje:

1. Ministarstvo zaštite okoliša i energetike, Uprava za zaštitu prirode, Radnička cesta 80, Zagreb
2. Zadarska županija, Upravni odjel za more i turizam, Liburnska obala 6/3, Zadar
3. Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, Zadar
4. Zavod za javno zdravstvo, Kolovare 2, Zadar
5. Javna ustanova “Natura Jadera”, Braće Vranjanina 11, Zadar
6. Hrvatske vode VGO za vodno područje dalmatinskih slivova, Vukovarska 35, Split
7. Hrvatske šume d.o.o UŠP Split, Kralja Zvonimira 35, Split
8. Vodovod d.o.o. Zadar, Špire Brusinu 17, Zadar
9. Argyruntum d.o.o., Trg Tome Marasovića 1, Starigrad Paklenica
10. Županijska lučka uprava, Liburnska obala 6/5, Zadar
11. Hrvatske ceste, Poslovna jedinica Zadar, N. Tesle 14b, Zadar
12. Ministarstvo kulture, Konzervatorski odjel u Zadru, I. Smiljanića 3, 23000 Zadar
13. Park Prirode Velebit, Kaniža 4b, Gospić
14. Nacionalni Park Paklenica, Dr, Franje Tuđmana 14a, Starigrad Paklenica
15. Općina Jasenice, Petra Zoranića 61, Jasenice
16. Općina Karlobag, Trg Dr. Franje Tuđmana 2, Karlobag
17. Grad Gospić, Budačka 55, Gospić
18. Općina Lovinac, Ulica sv. Mihovila 11, Lovinac